**Všeobecne záväzné nariadenie obce Dolný Badín**

**č. 4/2019**

**o miestnych daniach na území obce Dolný Badín na kalendárny rok 2020**

Obec Dolný Badín v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 5, 6, a 7, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 17a, § 98, § 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **u s t a n o v u j e :**

**§ 1**

**Základné ustanovenie**

1. Obecné zastupiteľstvo v Dolnom Badíne podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **r o z h o d l o ,** že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **z a v á d z a**  s účinnosťou od 1. januára 2019 **m i e s t n e d a n e .**
2. Toto všeobecne záväzné nariadenie upravuje podmienky určovania a vyberania miestnych daní na území obce Dolný Badín v zdaňovacom období roku 2019.

**§ 2**

**Druhy miestnych daní**

1. Miestnymi daňami, ktoré obec ukladá, sú:
2. daň z nehnuteľnosti:

* daň z pozemkov
* daň zo stavieb
* daň z bytov a z nebytových priestorov v bytovom dome

1. daň z psa

**D A Ň Z  P O Z E M K O V**

**§ 3**

**Základ dane**

1. Správca dane ustanovuje na území obce Dolný Badín hodnotu pozemku, ktorou sa pri výpočte základu dane z pozemkov násobí výmera pozemku v m2 za:
2. ornú pôdu, chmeľnice, vinice, ovocné sady **0,1228 €/m2,**
3. trvalé trávne porasty **0,0524 €/m2,**
4. záhrady **1,3200 €/m2,**
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,0480 €/m2,**
6. zastavané plochy a nádvoria a ostatné plochy **1,3200 €/m2,**
7. stavebné pozemky **13,2700 €/m2.**

**§ 3**

**Sadzba dane**

1. Správca dane na území obce Dolný Badín určuje ročnú sadzbu dane z pozemkov pre pozemky podľa druhu:
2. orná pôda, chmeľnice, vinice, ovocné sady, trvalé trávne porasty **0,55%**
3. záhrady **0,50 %**
4. zastavané plochy a nádvoria, ostatné plochy **0,50%**
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,50%**
6. stavebné pozemky **0,50%**
7. Správca dane určuje na pozemky, na ktorých sa nachádza zariadenie na výrobu elektriny zo slnečnej energie, ročnú sadzbu dane z pozemkov:
8. orná pôda, chmeľnice, vinice a ovocné sady, trvalé trávne porasty **0,70 %**
9. zastavané plochy a nádvoria, ostatné plochy **0,70 %**
10. Správca dane určuje na pozemky, na ktorých sa nachádza transformačná stanica alebo predajný stánok ročnú sadzbu dane z pozemkov **0,70 %.**

**D A Ň Z O  S T A V I E B**

**§ 4**

**Sadzba dane**

1. Správca dane na území obce Dolný Badín určuje ročnú sadzbu dane zo stavieb za každý aj začatý m2 zastavanej plochy vo výške:
2. **0,018 €** za stavby na bývanie a drobné stavby, ktoré majú doplnkovú funkciu pre hlavnú stavbu (úprava dane § 12 ods. 2 – zníženie)
3. **0,053 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
4. **0,099 €** za chaty a stavby na individuálnu rekreáciu,
5. **0,132 €** za samostatne stojace garáže,
6. **0,132 €** za stavby hromadných garáží,
7. **0,180 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
8. **0,180 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
9. **0,099 €** za ostatné stavby neuvedené v písmenách a) až h).
10. Správca dane určuje pri viacpodlažných stavbách pre všetky druhy stavieb príplatok za podlažie **0,018 €** za každé ďalšie podlažie okrem prvého nadzemného podlažia.

**D A Ň Z  B Y T O V**

**§ 5**

**Sadzba dane**

1. Správca dane určuje na území obce Dolný Badín ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške **0,10 €** za byty v nebytových domoch ktoréhokoľvek podlažia a nebytové priestory.

**§ 6**

**Oslobodenie od dane**

1. Správca dane od dane z pozemkov a stavieb oslobodzuje:
2. pozemky, na ktorých sú cintoríny a kostol
3. pozemky, stavby, byty, nebytové priestory vo vlastníctve obce, ktorá je správcom dane pokiaľ nie je uvedené inak v nájomnej zmluve
4. pozemky užívané školami a školskými zariadeniami,
5. pozemky užívané verejnosťou (miestne parky, miestne komunikácie, chodníky, parkoviská, športoviská....)
6. vodné zdroje

**§ 7**

**Suma dane, ktorú správca dane nevyrubí**

1. Správca dane ustanovuje, že daň najviac v úhrne do sumy **0,50 €** nebude vyrubovať ani vyberať.

**D A Ň Z A  P S A**

**§ 8**

**Predmet dane**

1. Predmetom dane za psa je pes starší ako 6 mesiacov chovaný fyzickou alebo právnickou osobou v katastrálnom území Obce Dolný Badín.
2. Predmetom dane za psa nie je pes so špeciálnym výcvikom, ktorého vlastní a používa občan s ťažkým zdravotným postihnutím.

**§ 9**

**Daňovník**

1. Daňovníkom je fyzická osoba alebo právnická osoba, ktorá je:
2. vlastníkom psa,
3. držiteľom psa, ak sa nedá preukázať kto psa vlastní

**§ 10**

**Základ dane**

1. Základom dane za psa je počet psov.

**§ 11**

**Sadzba dane**

1. Sadzba dane za jedného psa a kalendárny rok v rodinnom dome v intraviláne aj extraviláne je **5,00 €**/rok. Takto určená sadzba dane platí za každého psa u toho istého daňovníka.

**§ 12**

**Záverečné ustanovenie**

1. Dňom účinnosti tohto záväzného nariadenia o miestnych daniach sa zrušuje Všeobecné záväzné nariadenie č. 2/2018 o miestnych daniach na kalendárny rok 2019, zo dňa 7. 12. 2018.
2. Obecné zastupiteľstvo obce Dolný Badín sa na tomto Všeobecne záväznom nariadení o miestnych daniach na území obce Dolný Badín na kalendárny rok 2020 uznieslo dňa 11. 12. 2019.

**§ 13**

**Účinnosť**

1. Toto nariadenie nadobúda účinnosť **1. januára 2020**.

...............................................

Mgr. Mária Jaďuďová

starostka obce